Document ID: /roh_data/filtered/fineweb-2-filterrobots_roh.jsonl.gz/40071

Scoulina
La scoulina es il prüm s-chelin da la scoula cumünela da Samedan. In gruppas cun scolarins da differentas eteds vegnan ils iffaunts da tschinch e ses ans preparos pel temp da scoula obligatoric. Tres il gö vegnan promovidas impustüt la cumpetenza sociela, la cumpetenza materiela e l’autocumpetenza. Nossa scoulina vain mneda in möd biling (rumauntsch/tudas-ch da standard). La nouva e fich bella scoulina tripla sül areal da scoula spordscha il spazi d’imprender e da giuver optimel als circa 50 iffaunts, chi frequaintan pel mumaint las trais classas da la scoulina.
Sper las trais persunas d’instrucziun reguleras es eir aunch’otra glieud da professiun activa: Ün’accumpagnedra linguistica promouva tar tuot ils iffaunts la lingua rumauntscha ed ils iffaunts cun bsögns speciels vegnan sustgnieus d’üna pedagoga curativa.